Բայց ինչպես հավատացնում են, Նոբելը մտադիր է եկող տարվանից օրական 50000 փութ պատրաստտել և կասկած չկա, որ տարեցտարի նա կավելացնի իր արտադրությունը մինչև այն աստիճան, որ կարողանա բոլոր պահանջներին բավականություն տալ, այնուհետև էլ մնացեք բարյավ, դուք բոլոր մանր և երկրորդական գործարաններ, այնուհետև էլ մի՛ կարծեք, որ մի ֆունտ անգամ ֆոտոգեն ծախել կարողանաք Ռուսաստանում, քանի որ դուք այժմյանից չեք աշխատի միանալ և կազմել մի ուժեղ ֆիրմա, գործածելով ձեր բոլոր միավորված թե՛ մտավոր և թե՛ նյութական ուժերը` մաքառել ձեր միակ աշխատանքի աղբյուրին սպառնացող վտանգների դեմ: